ฝันกรามมีจุดดำเล็กเท่าปลายเข็ม บริเวณร่องฟันที่ไว้ใช้บดอาหาร ใช่ฟันผุไหมคะ เป็นมา2ปีแล้วค่ะ เท่าเดิมไม่ใหญ่ไปกว่าเดิมค่ะ
สวัสดีค่ะ จุดดำที่ฟันกราม อาจเป็นจุดของฟันผุได้ ซึ่งหากยังผุไม่ลึกเกินชั้นเคลือบฟัน ก็จะยังไม่มีอาการอะไร และหากดูแลความสะอาดได้ดี ก็อาจไม่ผุเพิ่มได้ค่ะ หรือหากเคยอุดฟันมาก่อน จุดสีดำ ก็อาจเป็นสีของวัสุดที่ใช้อุดฟันได้ค่ะนอกจากนี้ อาจเป็นเศษอาหารหรือเศษของสิ่งแปลกปลอมที่ติดอยู่ แต่ก็ไม่น่าติดมา 2 ปีค่ะหากยังไม่เคยได้ไปพบทันตแพทย์ในช่วง 2ปีนี้ ก็ควรไปเพื่อเป็นการดูแลสุขภาพในช่องปากฟัน และได้จะตรวจด้วยว่าจุดสีดำเกิดจากฟันผุหรือไม่ค่ะในเบื้องต้น ก็ควรดูแลรักษาความสะอาดในช่องปากให้ดี โดยการบ้วนปากทุกครั้งหลังทานอาหาร แปรงฟันอย่างน้อย 2 ครั้งต่อวัน ใช้ไหมขัดฟันอย่างน้อย 1 ครั้งต่อวัน หลีกเลี่ยงการอมลูกอม กินขนมหวาน น้ำหวานต่างๆ เป็นต้น